દીપિકા કામવાળીઓ સાથે થતા ભેદભાવનો સામનો કરી ચુકી છે, પરંતુ હવે તે સ્ટેન્ડ અપ કોમેડિયન તરીકે ઓળખાય છે. દીપિકાની સ્ટાઈલ ભલે પ્રોફેશનલ કૉમેડિયન વાળી ન હોય પરંતુ જે રીતે અલગ અલગ મુદ્દાઓ પર તે સટાયર કરે છે તે લોકોને હસવા ચોક્કસ મજબૂર કરી દે છે. જેના ઘરે તે કામ કરવા જાય છે તે લોકો કઈ રીતે થોડાક પૈસા માટે કામવાળીઓ સાથે બોલાચાલી કરે છે અને મૉલમાં હજારો રુપિયા વાપરી કાઢે છે તેવી વાતો દીપિકા પોતાના અંદાજમાં જણાવે છે.